เรื่องร้องเรียน: แถวบางขุนนนท์หน้าสัดเจ้าอามมีการขุดเจาะถนน ซึ่งตอนนี้ 23.14 แล้ว เป็นเวลาพักผ่อน ซึ่งมีการเจาะ มา 2-3 วันแล้ว ทำให้ไม่ได้นอน รบกวนให้ไปทำช่วงเช้าได้หรือมั้ยคะ
การดำเนินการของเจ้าหน้าที่: สำนักการระบายน้ำ โดยสำนักงานจัดการคุณภาพน้ำ ขอเรียนชี้แจงว่า ขณะนี้ ผู้รับจ้างอยู่ระหว่างดำเนินการก่อสร้างบ่อพักน้ำเสีย (Manhole)  บริเวณถนนบางขุนนนท์ (PC 89) ซึ่งเป็นการก่อสร้างบนนถนนที่ได้รับอนุญาตให้ปฏิบัติงานได้เฉพาะในเวลากลางคืน ระหว่างเวลา 22.00 – 05.00 น. และนอกเหนือจากในเวลาดังกล่าวแล้ว ต้องคืนพื้นผิวจราจรเพื่อให้ประชาชนใช้ในการสัญจรได้ตามปกติเสมือนไม่มีการก่อสร้างใด โดยถือปฏิบัติตามคู่มือก่อสร้างงานสาธารณูปโภค ปี 2550 และระเบียบของการประสานสาธารณูปโภค ของสำนักการโยธา กรุงเทพมหานครอย่างเคร่งครัด  โดยในวันที่ 20 ธันวาคม 2565 จะมีการดำเนินการจมชิ้นงานบ่อพัก IMH 1014 (DS) ใกล้บริเวณทางเข้าวัดเจ้าอาม ซึ่งคาดว่าใช้เวลาในการจมบ่อดังกล่าวอีกประมาณ 3-4 วัน อย่างไรก็ตามสำนักการระบายน้ำได้กำชับให้ผู้รับจ้างทำการประชาสัมพันธ์เพื่อทำความเข้าใจกับประชาชนในพื้นที่ รวมทั้งดำเนินการก่อสร้างที่เกิดเสียงดังให้แล้วเสร็จภายในระยะเวลา 00.00 น. เพื่อลดผลกระทบที่อาจเกิดขึ้นกับประชาชนที่อยู่ในบริเวณพื้นที่ก่อสร้างให้มากที่สุด และขออภัยในความไม่สะดวกมา ณ โอกาสนี้
ความเห็นของผู้แจ้ง: เป็นอย่างไรบ้าง
พื้นที่: แขวงบางขุนนนท์ เขตบางกอกน้อย กรุงเทพมหานคร